छह सेंटरों में 3 को सैनिक स्कूल प्रवेश परीक्षा
भास्कर संवाददाता | अंबिकापुर
सैनिक स्कूल अंबिकापुर में सत्र 2016-17 में छठवीं और नवमीं कक्षा में प्रवेश के लिए अखिल भारतीय सैनिक स्कूल प्रवेश परीक्षा का आयोजन 3 जनवरी रविवार को प्रदेश के छह केन्द्रों में किया जाएगा। मेंड्राकला स्थित नए भवन में स्कूल के शिफ्ट होने के बाद पहली बार प्रवेश परीक्षा का आयोजन किया जा रहा है।
सभी केन्द्रों के लिए प्रवेश पत्र पंजीकृत डाक से भेजे जा चुके हैं। इस साल परीक्षा में करीब डेढ़ हजार परीक्षार्थियों के शामिल होने की संभावना है। छठवीं की परीक्षा प्रदेश के छह केंद्रों एवं नवमीं कक्षा के लिए प्रवेश परीक्षा केवल अंबिकापुर ही होगी। परीक्षा के लिए योग्य पाए गए अभ्यर्थियों की सूची परीक्षा केन्द्र के अनुसार स्कूल की वेबसाइट www.ssap.org.in पर अपलोड कर दी गई है। प्रवेश पत्र नहीं मिलने पर अभिभावक स्कूल की वेबसाइट पर अपलोड किए गए अभ्यर्थियों की सूची के अनुसार दिए गए परीक्षा केन्द्र पर रिपोर्ट कर सकते है। अभ्यर्थी का पहचान पत्र, दो फोटो एवं अभिभावक द्वारा आवेदन पत्र जमा करने के बाद निर्धारित परीक्षा केन्द्र से ही डुप्लीकेट प्रवेश पत्र देने की व्यवस्था की जाएगी।
पहली पाली सुबह 9 बजे से व दूसरी पाली 12 बजे होगी
परीक्षा 3 जनवरी को दो चरणों में होगी। परीक्षार्थियों को एग्जाम सेंटर में सुबह साढ़े बजे तक उपस्थिति दर्ज करानी होगी। छठवीं के लिए प्रथम चरण की परीक्षा सुबह 9 से 11.30 एवं दूसरे चरण में दोपहर 12 से 2.30 तक परीक्षा ली जाएगी। वहीं नवमीं की प्रवेश परीक्षा का प्रथम चरण सुबह 9 से 11.30 बजे एवं दूसरा चरण दोपहर 12 से 2 बजे के बीच होगा। परीक्षार्थियों को अपने साथ एग्जाम सेंटर में केवल लेखन सामग्री, ज्यामिति बॉक्स और प्रवेश पत्र लाने की अनुमति होगी। किताब, मोबाइल, कैलकुलेटर, कागज आदि लाने पर प्रतिबंध है।
ये हैं परीक्षा केंद्र
सैनिक स्कूल अंबिकापुर, मेण्ड्राकला
शासकीय जेआर दानी हायर सेकेंडरी स्कूल, कालीबाड़ी, रायपुर
शासकीय मल्टीपर्पज हायर सेकेंडरी स्कूल, गांधी चौक, बिलासपुर
शासकीय नटवर हायर सेकेंडरी स्कूल, स्टेशन रोड़, रायगढ़
शासकीय नरहर हायर सेकेंडरी स्कूल, कांकेर
शासकीय मल्टीपर्पज हायर सेकेंडरी स्कूल, जगदलपुर
अंबिकापुर के मेंड्राकला में स्थित सैनिक स्कूल।
एग्जाम
hin_Deva bho_Deva hin_Deva hin_Deva hin_Deva hin_Deva hin_Deva mai_Deva bho_Deva kas_Deva hin_Deva kas_Deva kas_Deva bho_Deva kas_Deva